२००७ सालका क्रान्ति नायक विश्वेश्वरप्रसाद कोइरालालाई पनि राजा त्रिभुवनले निर्वाचन आलटाल गरेर नेपालमा उत्तरको प्रभाव छिर्ने माहोल बनाउँदैछन् भन्ने लागेको थियो । उनले यो आशयको लामो टेलिग्राम नेहरूलाई पठाए । एशियाका यी दुई महान् नेताले नेपालमा कम्युनिष्ट विचार उत्तरबाट पस्ने र थेग्न गाह्रो पर्ने अनुमान गरे, तर त्यो उत्तरबाट कम र पूर्वी भारतबाट बढी आयो । बीपी र नेहरूले नेपालमा कम्युनिष्ट शासन आउने खतरा देखेका थिए, तर कसरी, कहिले र कस्तो आउँछ भन्नेमा चाहिं दुवै नेता चुके ।
